pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส ร่วมหารือผู้แทนระดับสูงด้านการทูตเศรษฐกิจ แลกเปลี่ยนวิสัยทัศน์ การขับเคลื่อนวาระเศรษฐกิจดิจิทัลในภูมิภาค
วันจันทร์ที่ 22 พฤศจิกายน 2564
ดีอีเอส ร่วมหารือผู้แทนระดับสูงด้านการทูตเศรษฐกิจ แลกเปลี่ยนวิสัยทัศน์ การขับเคลื่อนวาระเศรษฐกิจดิจิทัลในภูมิภาค
ดีอีเอส ร่วมหารือผู้แทนระดับสูงด้านการทูตเศรษฐกิจ แลกเปลี่ยนวิสัยทัศน์ การขับเคลื่อนวาระเศรษฐกิจดิจิทัลในภูมิภาค
เมื่อวันที่ 22 พฤศจิกายน 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ได้เข้าร่วมการหารือระดับสูงด้านการทูตเศรษฐกิจเรื่องการปรับตัวของไทยต่อโครงการรถไฟจีน – ลาว โดยมีนายวิชาวัฒน์ อิศรภักดี ผู้ช่วยรัฐมนตรีประจํากระทรวงการต่างประเทศเป็นประธาน ณ โรงแรมแบงค็อกแมริออท เดอะ สุรวงศ์ ในการหารือครั้งนี้ กระทรวงการต่างประเทศได้เชิญผู้แทนระดับสูงทั้งภาครัฐและภาคเอกชนเข้าร่วมแลกเปลี่ยนมุมมอง ซึ่งเป็นการหารือแบบปิด โดยมีวัตถุประสงค์เพื่อแลกเปลี่ยนข้อมูลเชิงลึกระหว่างหน่วยงานที่เกี่ยวข้องเกี่ยวกับข้อริเริ่มพหุภาคีด้านโครงสร้างพื้นฐาน รวมทั้งกําหนดท่าทีและแนวทางการขับเคลื่อนการทูตเศรษฐกิจและความเชื่อมโยงให้สอดคล้องกับบริบทโลกใหม่ ในการนี้ ปลัดกระทรวงดิจิทัลฯ ได้ร่วมหารือและแลกเปลี่ยนวิสัยทัศน์ในเรื่องการขับเคลื่อนวาระเศรษฐกิจดิจิทัลในภูมิภาค ได้แก่ Regional Digital Trade Platform และพาณิชย์อิเล็กทรอนิกส์ (E – Commerce) โครงสร้างพื้นฐาน ความมั่นคงด้านดิจิทัล และการดําเนินกิจกรรมทางเศรษฐกิจผ่านแพลตฟอร์มดิจิทัล
***********************
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย ยกเว้นค่าผ่านทางพิเศษ 3 สายทาง ในวันที่ 6 เมษายน 2565
วันอังคารที่ 5 เมษายน 2565
การทางพิเศษแห่งประเทศไทย ยกเว้นค่าผ่านทางพิเศษ 3 สายทาง ในวันที่ 6 เมษายน 2565
...
การทางพิเศษแห่งประเทศไทย (กทพ.) กระทรวงคมนาคม ยกเว้นค่าผ่านทางพิเศษ รวม 3 สายทาง ดังนี้ ทางพิเศษเฉลิมมหานคร (ทางด่วนขั้นที่ 1) จํานวน 19 ด่าน ทางพิเศษศรีรัช (ทางด่วนขั้นที่ 2) จํานวน 31 ด่าน และทางพิเศษอุดรรัถยา (บางปะอิน - ปากเกร็ด) จํานวน 10 ด่าน ในวันพุธที่ 6 เมษายน 2565 (วันจักรี) ตั้งแต่เวลา 00.01 น. - 24.00 น. ซึ่งเป็นวันหยุดราชการประจําปีตามประกาศสํานักนายกรัฐมนตรี ทั้งนี้ เป็นไปตามนโยบายของรัฐบาลและกระทรวงคมนาคมที่ปรากฏในสัญญาสัมปทาน ฉบับแก้ไขใหม่ระหว่าง กทพ. บริษัท ทางด่วนและรถไฟฟ้ากรุงเทพ จํากัด (มหาชน) (BEM) และบริษัท ทางด่วนกรุงเทพเหนือ จํากัด (NECL) เพื่อช่วยลดภาระค่าใช้จ่ายให้แก่ประชาชน
อย่างไรก็ตาม ในสถานการณ์การแพร่ระบาดของโรคติดเชื้อไวรัส COVID-19 กทพ. ขอความร่วมมือผู้ใช้ทางพิเศษหากจําเป็นต้องใช้ทางพิเศษเดินทางในวันปกติที่ไม่ได้ยกเว้นค่าผ่านทางควรใช้บัตร Easy Pass เพื่อหลีกเลี่ยงการสัมผัสกับธนบัตรหรือเหรียญซึ่งอาจจะเป็นแหล่งสะสมของเชื้อโรค รวมถึงใช้บริการเติมเงินในบัตร Easy Pass ผ่าน Application EXAT Portal หรือ Application ของธนาคารต่าง ๆ ซึ่งนอกจากจะทําให้ท่านได้รับความสะดวกรวดเร็วแล้วยังจะช่วยลดความเสี่ยงจากการรับหรือแพร่เชื้อไวรัส COVID-19 ได้อีกด้วย
สอบถามรายละเอียดเพิ่มเติมได้ที่ศูนย์บริการข้อมูลผู้ใช้ทางพิเศษ EXAT Call Center โทร 1543 นอกจากนี้ผู้ใช้ทางพิเศษสามารถดาวน์โหลด Application "EXAT Portal" เพื่อตรวจสอบยอดเงินคงเหลือและการใช้บัตร Easy Pass รับข่าวสารโปรโมชั่นและสิทธิประโยชน์ และสามารถเรียกใช้งาน Application อื่น ๆ ของ กทพ. อีกทั้งยังสามารถขอความช่วยเหลือฉุกเฉิน (SOS) ได้อีกช่องทางหนึ่งด้วย
รัฐบาลไทย-ข่าวทำเนียบรัฐบาล-รองนายกฯ “อนุทิน” จะเป็นประธานการประชุม คณะกรรมการบูรณาการนโยบายพืชกัญชาและกัญชง นัดแรก 9 มิ.ย.นี้ นับหนึ่งประวัติศาสตร์พลิกกัญชา กัญชงจากยาเสพติดสู่พืชเศรษฐกิจทางเลือกของประเทศ
วันพุธที่ 8 มิถุนายน 2565
รองนายกฯ “อนุทิน” จะเป็นประธานการประชุม คณะกรรมการบูรณาการนโยบายพืชกัญชาและกัญชง นัดแรก 9 มิ.ย.นี้ นับหนึ่งประวัติศาสตร์พลิกกัญชา กัญชงจากยาเสพติดสู่พืชเศรษฐกิจทางเลือกของประเทศ
รองนายกรัฐมนตรี “อนุทิน” จะเป็นประธานการประชุมคณะกรรมการบูรณาการนโยบายพืชกัญชาและกัญชงนัดแรก 9 มิ.ย.นี้ นับหนึ่งประวัติศาสตร์พลิกกัญชา กัญชงจากยาเสพติดสู่พืชเศรษฐกิจทางเลือกของประเทศ
วันที่ 8 มิ.ย. 2565น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในวันพรุ่งนี้ (9 มิ.ย.) เวลา 10.00 น. นายอนุทิน ชาญวีรกูล รองนายกรัฐมนตรีและรมว.สาธารณสุข จะเป็นประธานการประชุมคณะกรรมการบูรณาการนโยบายพืชกัญชาและกัญชง ครั้งที่ 1/2565 ซึ่งเป็นการประชุมนัดแรกภายหลัง พล.อ.ประยุทธ์ จันทร์โอชา นายกรัฐมนตรีและรมว.กลาโหม ลงนามในคําสั่งนายกรัฐมนตรี ที่ 120/2565 เรื่องแต่งตั้งคณะกรรมการบูรณาการนโยบายพืชกัญชาและกัญชงเมื่อวันที่ 7 มิ.ย. 2565 ที่ผ่านมา
ในการประชุมนัดแรกนี้จะมีการรายงานถึงสถานการณ์กัญชา กัญชงในมิติต่าง ๆ ตลอดจนการพิจารณากําหนดแนวทางการทํางานของคณะกรรมการฯ เพื่อดูแลสถานการณ์ในช่วงการเปลี่ยนผ่านนโยบายเป็นไปด้วยความเรียบร้อยซึ่งจะถือเป็นการเริ่มต้นนับหนึ่งหน้าประวัติศาสตร์ใหม่ที่สําคัญของการเปลี่ยนแปลงพืชกัญชาและกัญชง จากที่เคยเป็นยาเสพติด ให้ไปสู่การเป็นพืชเศรษฐกิจทางเลือกใหม่ของประเทศอย่างแท้จริง
น.ส.ไตรศุลี กล่าวว่า เนื่องด้วยประกาศกระทรวงสาธารณสุข เรื่อง ระบุชื่อยาเสพติดให้โทษในประเภท 5 พ.ศ. 2565 ได้มีผลบังคับตั้งแต่วันที่ 9 มิ.ย. 2565 ทําให้ทุกส่วนของพืชกัญชา กัญชง ไม่เป็นยาเสพติด ยกเว้นสารสกัดซึ่งมีสาร THC เกิน 0.2% โดยน้ําหนักที่ยังเป็นยาเสพติด รัฐบาลจึงเห็นว่าจําเป็นต้องมีคณะกรรมการที่จะเป็นกลไกการดําเนินการดูแลในด้านต่าง ๆ อย่างรัดกุมเพื่อไม่ให้การใช้กัญชา กัญชง เกิดผลกระทบทางสังคม
ทั้งนี้ องค์ประกอบของคณะกรรมการบูรณาการนโยบายพืชกัญชาและกัญชง ประกอบด้วย รองนายกรัฐมนตรีที่นายกรัฐมนตรีมอบหมาย เป็นประธาน รมว.ยุติธรรม เป็นรองประธานคนที่ 1 รมว.สาธารณสุข รองประธานคนที่ 2 ผู้แทนจากหน่วยงานที่เกี่ยวข้อง ภาคประชาสังคมและประชาชน เป็นกรรมการ
ในส่วนอํานาจและหน้าที่ของคณะกรรมการฯ อาทิ เสนอแนะนโยบายและมาตรการส่งเสริมการศึกษา วิจัย และพัฒนาการใช้พืชกัญชาและกัญชงทางการแพทย์ อุตสาหกรรม และประโยชน์อื่น ๆ กําหนดมาตรการ แนวทางปฏิบัติเพื่อขับเคลื่อนนโยบายพืชกัญชาและกัญชง ติดตามและประเมินสถานการณ์ผลกระทบที่เกิดขึ้น ทบทวนเสนอแนะและจัดทํามาตรการคุ้มครองส่วนบุคคคลที่อาจได้รับอันตรายจากากรใช้หรือบริโภคกัญชาและกัญชง ป้องกันการใช้ในทางที่ผิด รวมถึงกรโฆษณาในทางการค้า
เผยแพร่ประชาสัมพันธ์สร้างการรับรู้แก่ประชาชนเกี่ยวกับการปลูก การใช้ในทางที่เหมาะสม ตระหนักรู้ถึงผลร้ายของการใช้ในทางที่ผิด รวมถึงชี้แจงกับนานาประเทศ องค์กร หรือหน่วยงานระหว่างประเทศเกี่ยวกับนโยบายของประเทศไทย ประสานงานติดตามความคืบหน้าร่างกฎหมายว่าด้วยกัญชา กัญชง ที่อยู่ระหว่างการพิจารณาของรัฐสภาในขั้นตอนต่าง ๆ เป็นต้น
รัฐบาลไทย-ข่าวทำเนียบรัฐบาล-“ชัยวุฒิ” ยัน Thailand pass พร้อม 100% รับ นทท.ลงทะเบียนผ่านดิจิทัล
วันพุธที่ 17 พฤศจิกายน 2564
“ชัยวุฒิ” ยัน Thailand pass พร้อม 100% รับ นทท.ลงทะเบียนผ่านดิจิทัล
“ชัยวุฒิ” ยัน Thailand pass พร้อม 100% รับ นทท.ลงทะเบียนผ่านดิจิทัล
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมลงพื้นที่ท่าอากาศยานสุวรรณภูมิพร้อมด้วยดร.สุพจน์เธียรวุฒิผู้อํานวยการสํานักงานพัฒนารัฐบาลดิจิทัลตรวจดูการทํางานของระบบThailand passโดยรมว.ดิจิทัลระบุว่าท่านนายกรัฐมนตรีได้กําชับให้มาตรวจระบบการทํางานของThailand passเพื่อให้ได้มาตรฐาน
จากข้อสั่งการท่านนายกฯ“เน้นว่าเราต้องใช้ระบบดิจิทัล100 %ในการดูแลนักท่องเที่ยวที่จะเข้าประเทศ1.เพื่อประสิทธิภาพความชัดเจนของข้อมูล2.เพื่อไม่ให้เสียเวลาไม่เป็นภาระของนักท่องเที่ยวซึ่งวันนี้เราสามารถใช้ระบบดิจิทัลในการทํางานได้100% เชื่อมโยงต่างๆทั้งหมดไม่ต้องถือกระดาษเอกสารใดๆมาโดยผู้เดินทางกรอกข้อมูลในThailand passที่ต้นทางมาถึงเมืองไทยสแกนคิวอาร์โค้ดหรือให้หมายเลขหนังสือเดินทางการตรวจสอบก็จะรวดเร็วทําให้นักเดินทางสะดวกสบายและอยากมาเที่ยวเมืองไทยมากขึ้น”นายชัยวุฒกล่าว
ทั้งนี้ยืนยันว่าระบบThailand passขณะนี้พร้อมใช้งานอย่างเต็มรูปแบบด้วยระบบดิจิทัลมั่นใจว่าจะสามารถรองรับนักท่องเที่ยวตามที่กระทรวงท่องเที่ยวคาดการณ์ในเดือนมีนาคมไม่ตํา่กว่า1ล้านคนแน่นอนหรือต่อให้นักท่องเที่ยวมากกว่านี้ก็ไม่มีปัญหาเเม้ว่าที่ผ่านมาอาจจะมีบางช่วงระบบติดขัดไปบ้างเพราะต้องทําการปรับปรุงระบบเพื่อรองรับปริมาณคนที่มีจํานวนเพิ่มขึ้นซึ่งขณะนี้พร้อมใช้งานเป็นระบบดิจิตอล100%เพื่อต้อนรับการเปิดประเทศอย่างเป็นทางการ
*************
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจำวันที่ 23 พฤศจิกายน 2564 เวลา 17.00 น. ไม่สามารถสัญจรผ่านได้ 1 สายทาง และสัญจรผ่านได้ 6 สายทาง
วันอังคารที่ 23 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจําวันที่ 23 พฤศจิกายน 2564 เวลา 17.00 น. ไม่สามารถสัญจรผ่านได้ 1 สายทาง และสัญจรผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 23 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ไม่สามารถสัญจรผ่านได้ 1 สายทาง และสามารถสัญจรผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 23 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ พระนครศรีอยุธยา ร้อยเอ็ด สุพรรณบุรี และนครปฐม ไม่สามารถสัญจรผ่านได้ 1 สายทาง ได้แก่ สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 50 เซนติเมตร (ช่วง กม. ที่ 2+065 - 3+490) และสามารถสัญจรผ่านได้ 6 สายทาง ดังนี้
1. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 25 เซนติเมตร (ช่วง กม. ที่ 0+000 - 7+250)
2. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 30 เซนติเมตร (ช่วง กม. ที่ 0+000 - 8+530)
3. สายทาง สพ.4100 แยก ทล.3422 (กม. ที่ 27+020) - บ้านสองพี่น้อง อําเภอสองพี่น้อง จังหวัดสุพรรณบุรี น้ําท่วม 30 เซนติเมตร (ช่วง กม. ที่ 1+800 - 2+000)
4. สายทาง สพ.005 สะพานบางแม่หม้าย - บางเลน อําเภอบางปลาม้า จังหวัดสุพรรณบุรี น้ําท่วม 15 เซนติเมตร (ช่วง กม. ที่ 0+100 - 0+800)
5. สายทาง สพ.014 สะพานบางซอ อําเภอสองพี่น้อง จังหวัดสุพรรณบุรี น้ําท่วม 5 เซนติเมตร (ช่วง กม. ที่ 0+000 - 0+250)
6. สายทาง นฐ.058 สะพานบางไผ่นารถข้ามแม่น้ําท่าจีน อําเภอบางเลน จังหวัดนครปฐม น้ําท่วม 5 เซนติเมตร (ช่วง กม. ที่ 0+000 - 0+363)
ทั้งนี้ ทช. ได้ติดตั้งป้ายเตือนประชาชน เตรียมความพร้อมบุคลากร เครื่องมือและเครื่องจักร เร่งเข้าซ่อมแซมฟื้นฟูสายทางที่ประสบอุทกภัยทันทีหลังน้ําลด เพื่อบรรเทาความเดือดร้อนให้กับประชาชน พร้อมทั้งติดตามสถานการณ์อย่างใกล้ชิด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมประชุมคอนเฟอเรนซ์ กับผบ.เรือนจำทั่วประเทศ ขอให้ทำงานหนัก หวังลดผู้ติดเชื้อในคุก ให้เวลา 2 สัปดาห์ ชี้ต้องบริหารจัดการให้ดี
วันพฤหัสบดีที่ 5 สิงหาคม 2564
รัฐมนตรีว่าการกระทรวงยุติธรรม ร่วมประชุมคอนเฟอเรนซ์ กับผบ.เรือนจําทั่วประเทศ ขอให้ทํางานหนัก หวังลดผู้ติดเชื้อในคุก ให้เวลา 2 สัปดาห์ ชี้ต้องบริหารจัดการให้ดี
รัฐมนตรีว่าการกระทรวงยุติธรรม ร่วมประชุมคอนเฟอเรนซ์ กับผู้บัญชาการเรือนจําทั่วประเทศ ขอให้ทํางานหนัก หวังลดผู้ติดเชื้อในคุก ให้เวลา 2 สัปดาห์ ชี้ต้องพึ่งตนเอง ควบคุมบริหารจัดการให้ดี
เมื่อเวลา 10.00 น. ที่กรมราชทัณฑ์ นายสมศักดิ์ เทพสุทิน รัฐมนตรีว่าการกระทรวงยุติธรรม ประชุมร่วมกับ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ และวีดีโอคอนเฟอเรนซ์ ร่วมกับผู้บริหารและผู้บัญชาการเรือนจําทั่วประเทศ
นายสมศักดิ์ กล่าวว่า ตนเป็นห่วงการทํางานที่ขาดแคลนวัสดุ โดยเฉพาะพืชสมุนไพรฟ้าทะลายโจร ที่เราตั้งใจว่าจะซื้อจาก อภัยภูเบศร 100,000 กระปุก จํานวน 6 ล้านแคปซูล แต่ตอนนี้ได้รับมอบมา 10,000 กระปุก และทราบว่าตอนนี้ผลิตส่งให้ไม่ทันของหมดสต็อก เพราะว่าต้องผลิตให้กับสังคมและประชาชนทั่วทั้งประเทศ เราเข้าใจในจุดนี้ ซึ่งการที่อภัยภูเบศรส่งมอบให้เรามาขนาดนี้ก็ดีสําหรับเราแล้ว ดังนั้นเราต้องพึ่งพาตนเอง ซึ่งตนได้ให้นโยบายการสํารวจฟ้าทะลายโจรตามอุทยานต่างๆ ในแต่ละพื้นที่ที่มีขึ้นอยู่แล้ว และทําหนังสือถึงหน่วยราชการที่เกี่ยวข้องทําให้ถูกต้องในการขอเก็บเกี่ยวมาใช้ และตนได้สั่งให้กองแพทย์ของกรมราชทัณฑ์เตรียมปลอกแคปซูลเจลาติน ซึ่งทราบมาว่าได้ซื้อแล้ว 8 ล้านแคปซูล
นายสมศักดิ์ กล่าวอีกว่า ตนขอเน้นย้ําว่าทุกเรือนจําต้องผลิตยาฟ้าทะลายโจรให้เป็น ให้ไปศึกษาวิธีการตาก การบดและการกรอกยาใส่แคปซูล วันนี้เราต้องช่วยตัวเองให้มากกว่าการที่จะให้หน่วยงานสาธารณสุขมาดูแลเรา เพราะการดูแลประชาชนก็หนักพอแล้ว เราต้องเร่งผลิตยาเพื่อให้เราสามารถใช้ดูแลรักษากันเองได้ และขอให้กรมราชทัณฑ์เร่งดูแลผู้ต้องขังและเจ้าหน้าที่ให้ดี ปฏิบัติตามมาตรการอย่างเคร่งครัด อีก 2 สัปดาห์ต้องไม่ควรมีผู้ติดเชื้อโควิดในเรือนจําจํานวนมาก เราต้องควบคุมและรักษาให้ดี นอกจากนี้ในเรื่องของอาหารที่ต้องซื้อของจากภายนอกเข้ามาต้องควบคุมและฆ่าเชื้อให้ดี เพราะเสี่ยงต่อการติดเชื้อ
รัฐบาลไทย-ข่าวทำเนียบรัฐบาล-ไทยเตรียมหารืออย่างเป็นทางการกับมาเลเซีย เปิดด่านชายแดนใต้รับนักท่องเที่ยว
วันจันทร์ที่ 13 ธันวาคม 2564
ไทยเตรียมหารืออย่างเป็นทางการกับมาเลเซีย เปิดด่านชายแดนใต้รับนักท่องเที่ยว
ไทยเตรียมหารืออย่างเป็นทางการกับมาเลเซีย เปิดด่านชายแดนใต้รับนักท่องเที่ยว
วันที่ 13 ธ.ค. 64 นางสาวรัชดา ธนาดิเรก รองโฆษกประจําสํานักนายกรัฐมนตรี กล่าวถึงการพิจารณาการเปิดด่านจังหวัดชายแดนใต้รับนักท่องเที่ยว สอดคล้องกับข้อเสนอจากผู้แทนราษฎรในพื้นที่ ซึ่งวันนี้ที่ประชุม ศบค. มีมติเห็นชอบการเตรียมเปิดด่านทางบกรับนักท่องเที่ยวแบบ Test and Go ในจุดผ่านแดนพื้นที่ สงขลา ยะลา นราธิวาส และ สตูล โดยคาดว่าจะดําเนินการได้ช่วงกลางเดือนมกราคม 2565 เป็นต้นไป ทั้งนี้ กําหนดการเปิดด่านให้เป็นไปตามผลการหารืออย่างเป็นทางการระหว่างรัฐบาลไทยและมาเลเซีย ซึ่งจะได้มีการหารือกันในลําดับต่อไป และในระหว่างนี้ หน่วยงานที่เกี่ยวข้องต้องดําเนินการเตรียมความพร้อมในเรื่องระบบการตรวจ Vaccine Certificate ทั้งแบบเอกสารและออนไลน์ การตรวจหาเชื้อโควิด-19 ในวันที่ 1 ที่นักท่องเที่ยวเดินทางมาถึง โรงแรมที่มีมาตรฐาน SHA++ ความพร้อมของมาตรการ Covid Free Setting ของสถานประกอบการที่เกี่ยวข้องกับการเดินทางของนักท่องเที่ยว ได้แก่ ระบบการขนส่ง สถานที่ท่องเที่ยว ร้านอาหาร ห้างสรรพสินค้า เป็นต้น
พร้อมกันนี้ ที่ประชุมฯ ยังเห็นชอบให้ ศบค. ส่วนหน้า จบภารกิจที่ 16 ธ.ค. 2564 เป็นต้นไป โดยส่งมอบงานอํานวยการขับเคลื่อน และกํากับดูแล ศบค. ส่วนหน้า ที่ดําเนินการมาแล้ว ให้กับ ศปก.ศบค. ดําเนินการต่อไป โดยยังคงส่งเสริมการฉีดวัคซีนอย่างทั่วถึงครอบคลุมทุกพื้นที่ โดยเฉพาะกลุ่มผู้สูงอายุ ผู้ป่วยโรคเรื้อรัง และสตรีมีครรภ์ กวดขันอย่างเต็มขีดความสามารถ มิให้มีการลักลอบเข้าเมืองโดยผิดกฎหมาย เสริมสร้างความพร้อมศักยภาพระบบการรักษาพยาบาลให้กับผู้ติดเชื้อโควิด-19 โดยเฉพาะในระบบ Home Isolation (HI) และ Community Isolation (CI) พร้อมรองรับการเกิดแพร่ระบาดแบบกลุ่มก้อน ในส่วนการเปิดการเรียนแบบ On Site ในสถาบันการศึกษา ให้ทยอยเปิดได้ หากมีความพร้อมอย่างเป็นระบบ โดยอาจพิจารณาเปิดบางพื้นที่ บางโรงเรียน หรือบางระดับชั้นเรียน
“นายกรัฐมนตรีขอบคุณทุกภาคส่วนในการมีส่วนร่วมช่วยกันทําให้สถานการณ์การแพร่ระบาดโควิด-19 ในพื้นที่จังหวัดชายแดนใต้ดีขึ้นอย่างต่อเนื่อง ตัวเลขผู้ติดเชื้อลดลง ผู้รับการฉีดวัคซีนเพิ่มขึ้นครอบคลุมกลุ่มต่าง ๆ และที่สําคัญ การจัดตั้ง ศบค. ส่วนหน้า ถือเป็นต้นแบบที่ช่วยอํานวยการทํางานร่วมกันของภาคส่วนต่าง ๆ ได้เป็นอย่างดี กระชับการประสานงานให้มีประสิทธิภาพมากขึ้น แม้ ศบค. จะมีมติให้จบภารกิจในกลางเดือนนี้แต่จะใช้รูปแบบกับสถานการณ์ฉุกเฉินกรณีอื่นต่อไป” นางสาวรัชดา กล่าว
รัฐบาลไทย-ข่าวทำเนียบรัฐบาล-รัฐบาลเปิดระบบแจ้งเหตุความไม่ปลอดภัยในสถานศึกษา
วันอังคารที่ 22 กุมภาพันธ์ 2565
รัฐบาลเปิดระบบแจ้งเหตุความไม่ปลอดภัยในสถานศึกษา
วันอังคารที่ 22 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยความปลอดภัยของนักเรียนในสถานศึกษา จึงจัดทําโครงการ SAFE สถานศึกษาปลอดภัย โดยเป็นการเปิดระบบแจ้งเหตุความไม่ปลอดภัยในสถานศึกษา MOE SAFETY CENTER เพื่อรับแจ้งเหตุอันตรายที่เกิดจากการใช้ความรุนแรง อุบัติเหตุ การถูกละเมิดสิทธิ์ และผลกระทบต่อสุขภาพกายและจิตใจ ผ่านทาง 4 ช่องทาง คือ แอปพลิเคชัน เว็บไซต์ ไลน์แอด MOE Safety Center และทางโทรศัพท์ 0-2126-6565 พร้อมทั้งพัฒนาบุคลากรในสถานศึกษาให้มีความรู้ความเข้าใจในการใช้งานระบบรับแจ้งเหตุ มีความรู้และทักษะในการสื่อสารกับเด็กวัยเรียน เพื่อให้เกิดการแก้ปัญหาอย่างรวดเร็วถึงต้นตอของปัญหา ลดความเสี่ยงและความรุนแรง มีการติดตามความคืบหน้า มีความโปร่งใสและเป็นธรรม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. เปิดโรงเรียนครอบครัว (ศูนย์การเรียนรู้โรงเรียนนครไทย) สอนชุมชนสร้างครอบครัวเข้มแข็ง พร้อมเตรียมตั้งสถาบันเพาะกล้าคุณธรรม เพิ่มโอกาสการศึกษาพร้อมอาชีพให้เด็กด้อยโอกาส
วันจันทร์ที่ 28 กุมภาพันธ์ 2565
รมว.พม. เปิดโรงเรียนครอบครัว (ศูนย์การเรียนรู้โรงเรียนนครไทย) สอนชุมชนสร้างครอบครัวเข้มแข็ง พร้อมเตรียมตั้งสถาบันเพาะกล้าคุณธรรม เพิ่มโอกาสการศึกษาพร้อมอาชีพให้เด็กด้อยโอกาส
รมว.พม. เปิดโรงเรียนครอบครัว (ศูนย์การเรียนรู้โรงเรียนนครไทย) สอนชุมชนสร้างครอบครัวเข้มแข็ง พร้อมเตรียมตั้งสถาบันเพาะกล้าคุณธรรม เพิ่มโอกาสการศึกษาพร้อมอาชีพให้เด็กด้อยโอกาส
วันนี้ (25 ก.พ. 65) เวลา 13.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่จังหวัดพิษณุโลก ณ โรงเรียนนครไทย ตําบลนครไทย อําเภอนครไทย เพื่อเป็นประธานเปิดโรงเรียนครอบครัว (ศูนย์การเรียนรู้โรงเรียนนครไทย) และห้องสมุดดิจิทัล ปันความรู้ พร้อมทั้งพบปะพูดคุยเครือข่ายสภาเด็กและเยาวชน และให้กําลังใจผู้ปกครอง จากนั้น เดินทางไปตรวจเยี่ยมสถานที่สําหรับการก่อตั้งสถาบันเพาะกล้าคุณธรรมจังหวัดพิษณุโลก พร้อมทั้งพบปะพูดคุยกับผู้นําท้องถิ่นและชาวบ้านในพื้นที่ตําบลเนินเพิ่ม อําเภอนครไทย
นายจุติเปิดเผยว่า โรงเรียนครอบครัว (ศูนย์การเรียนรู้โรงเรียนนครไทย) เพื่อเป็นศูนย์กลางการเรียนรู้ของชุมชน ด้วยการส่งเสริมความรู้ให้กับพ่อแม่ ผู้ปกครอง หรือบุคคลที่ดูแลเด็กและเยาวชนในครอบครัว ให้เกิดการเลี้ยงดูที่ถูกต้องเหมาะสมเป็นไปอย่างมีประสิทธิภาพ มีพัฒนาการสมวัย และมีทักษะที่จําเป็นต่อการดํารงชีวิต โดยหน่วยงานของกระทรวง พม. และหน่วยงานภาคีเครือข่ายในพื้นที่ทั้งภาครัฐ เอกชน ประชาสังคม และบุคคลทรงคุณค่าในชุมชน ได้บูรณาการการทํางานร่วมกัน เปรียบเสมือนห้องทดลองทางสังคม ซึ่งเป็นประโยชน์ต่อเด็ก เยาวชน และครอบครัว อย่างเป็นรูปธรรม นําไปสู่การขับเคลื่อนทั่วทั้งพื้นที่ของประเทศต่อไป
สําหรับสถาบันเพาะกล้าคุณธรรมจังหวัดพิษณุโลก จัดตั้งขึ้นเพื่อพัฒนาเด็กและเยาวขน ที่อาศัยในครอบครัวยากจน หรือสภาพครอบครัวยากลําบาก กําพร้า หรือถูกทอดทิ้ง แต่เป็นเด็กที่มีความใส่ใจในการศึกษา มีความประพฤติตี มีคุณธรรม โดยให้ความอุปการะ และส่งเสริมการศึกษาในระดับมัธยมศึกษา และอาชีวะศึกษา ร่วมกับโรงเรียนนครไทย และวิทยาลัยการอาชีพนครไทย กระทรวงศึกษาธิการ พร้อมทั้งเสริมสร้างทักษะในการประกอบอาชีพไปพร้อมๆ กัน เพื่อให้เด็กและเยาวชนเป็นต้นกล้าคุณธรรมของสังคมไทยในอนาคต และพร้อมปรับตัวให้ทันต่อการเปลี่ยนแปลงของสังคม อีกทั้งยึดมั่นหลักปรัชญาเศรษฐกิจพอเพียง เป็นหลักในการดําเนินชีวิต เพื่อให้สามารถอยู่ในสังคมได้อย่างมีความสุข และช่วยเหลือผู้อื่นได้เมื่อมีโอกาส
รัฐบาลไทย-ข่าวทำเนียบรัฐบาล-จุรินทร์ ดูแล ผู้ส่งออก เพิ่มสัดส่วนผู้ประกอบการรายจิ๋วรับสิทธิประโยชน์ส่งออก พร้อมขยายกลยุทธ์เมกะเทรนด์ ดึง BCG ตอบวาระชาติ
วันพฤหัสบดีที่ 22 กรกฎาคม 2564
จุรินทร์ ดูแล ผู้ส่งออก เพิ่มสัดส่วนผู้ประกอบการรายจิ๋วรับสิทธิประโยชน์ส่งออก  พร้อมขยายกลยุทธ์เมกะเทรนด์ ดึง BCG ตอบวาระชาติ
ประชุมคณะกรรมการบริหารกองทุนส่งเสริมการค้าระหว่างประเทศ ครั้งที่ 2/2564
นางมัลลิกา บุญมีตระกูล มหาสุข ที่ปรึกษารัฐมนตรีว่าการกระทรวงพาณิชย์ เปิดเผยว่า วันนี้ (21 ก.ค. 64) ที่ประชุมคณะกรรมการบริหารกองทุนส่งเสริมการค้าระหว่างประเทศ ครั้งที่ 2/2564 ซึ่งมีนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์เป็นประธาน ได้มีมติเห็นชอบให้เพิ่ม "บุคคลธรรมดาที่มีอนาคตเป็นผู้ประกอบการรุ่นใหม่" เข้าไปในรายละเอียดกลุ่มเป้าหมายประเภทของผู้ประกอบการที่กองทุนฯ ส่งเสริมและสนับสนุนการค้าระหว่างประเทศ รวมถึงเพิ่มการส่งเสริม “ในยุค New Normal” เข้าไปในเป้าประสงค์ของกองทุนฯ อีกด้วย
นอกเหนือจากนี้ ยังมีการเพิ่มกลุ่มสินค้าและบริการ “เมกะเทรนด์” มี BCG Economy (Bio-Circular-Green Economy) หรือ เศรษฐกิจชีวภาพ เศรษฐกิจหมุนเวียน และเศรษฐกิจสีเขียว ซึ่งเป็นส่วนหนึ่งของเมกะเทรนด์ เพื่อตอบโจทย์การพัฒนาเศรษฐกิจสู่การพัฒนาที่ยั่งยืน ซึ่งเป็นวาระแห่งชาติอีกด้วย
นางมัลลิกา กล่าวเพิ่มเติมว่า ประธานได้สั่งการที่ประชุมเรื่องนโยบายในการพัฒนาศักยภาพทางการตลาดให้กับภาคการผลิตฐานราก ทั้ง SME และ Micro SME ว่ากองทุนฯ จะต้องจัดเกณฑ์การคัดเลือกผู้ประกอบการในการเข้าร่วมโครงการต่างๆ โดยสร้างโอกาสให้ผู้ประกอบการรายเล็กและรายย่อมให้ได้ไปเปิดตลาดในต่างประเทศ โดยจะต้องมีจํานวนผู้ประกอบการขนาดข้างต้นได้รับการพิจารณาคัดเลือกเข้าร่วมโครงการต่างๆ ที่ได้รับการจัดสรรเงินโดยกองทุนฯ อย่างน้อยร้อยละ 10-15 และตนจะติดตามผลการดําเนินการดังกล่าวในการประชุมครั้งต่อไป
รัฐบาลไทย-ข่าวทำเนียบรัฐบาล-รมว.สุชาติ มอบ‘เลขาสุเทพ’ต้อนรับ รมว.แรงงานฯ มองโกเลีย หารือกระชับความร่วมมือด้านแรงงาน
วันพฤหัสบดีที่ 31 มีนาคม 2565
รมว.สุชาติ มอบ‘เลขาสุเทพ’ต้อนรับ รมว.แรงงานฯ มองโกเลีย หารือกระชับความร่วมมือด้านแรงงาน
รมว.สุชาติ มอบ‘เลขาสุเทพ’ต้อนรับ รมว.แรงงานฯ มองโกเลีย หารือกระชับความร่วมมือด้านแรงงาน
เมื่อวันที่31มีนาคม2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นายสุเทพชิตยวงษ์เลขานุการรัฐมนตรีว่าการกระทรวงแรงงานพร้อมด้วยนายสมาสภ์ปัทมะสุคนธ์ผู้ช่วยปลัดกระทรวงแรงงานและผู้บริหารระดับสูงกระทรวงแรงงานให้การต้อนรับH.E.Mrs.Ariunzaya Ayushรัฐมนตรีว่าการกระทรวงแรงงานและการคุ้มครองทางสังคมของมองโกเลียและคณะในโอกาสเข้าเยี่ยมคารวะและหารือในประเด็นด้านแรงงานได้แก่ความร่วมมือในการพัฒนาฝีมือแรงงานการบริการจัดหางานการคุ้มครองแรงงานและความเป็นไปได้ในการเข้าร่วมเป็นผู้สังเกตการณ์ในการประชุมรัฐมนตรีแรงงานอาเซียนและการประชุมอื่นๆที่จัดขึ้นภายใต้กรอบแรงงานอาเซียนณห้องจัตุมงคลชั้น6อาคารกระทรวงแรงงาน
นายสุเทพกล่าวว่าเนื่องจากท่านสุชาติชมกลิ่นรัฐมนตรีว่าการกระทรวงแรงงานมีภารกิจสําคัญเดินทางไปราชการในต่างประเทศซาอุดีอาระเบียและสหรัฐอาหรับเอมิเรตส์จึงได้มอบหมายผมและคณะให้การต้อนรับรัฐมนตรีว่าการกระทรวงแรงงานและการคุ้มครองทางสังคมของมองโกเลียและคณะในวันนี้กระทรวงแรงงานมีความยินดีเป็นอย่างยิ่งที่ประเทศไทยและมองโกเลียจะมีความร่วมมือและสนับสนุนการทํางานร่วมกันเพื่อเป็นการเสริมสร้างความสัมพันธ์ในด้านแรงงานระหว่างประเทศให้แน่นแฟ้นมากยิ่งขึ้นซึ่งจะเป็นประโยชน์ต่อการพัฒนาเศรษฐกิจและสังคมของทั้งสองประเทศร่วมกัน
“กระทรวงแรงงานขอขอบคุณท่านรัฐมนตรีว่าการกระทรวงแรงงานและการคุ้มครองทางสังคมของมองโกเลียและคณะในโอกาสเดินทางมาเยือนและให้ความสนใจหารือประเด็นด้านแรงงานร่วมกันซึ่งการหารือร่วมกันในครั้งนี้จะเป็นการสร้างความสัมพันธ์อันดีด้านแรงงานระหว่างทั้งสองประเทศต่อไป”นายสุเทพกล่าวในท้ายสุด
+++++++++++++++++++
กองเผยแพร่และประชาสัมพันธ์
31มีนาคม2565
รัฐบาลไทย-ข่าวทำเนียบรัฐบาล-รองเลขาธิการคณะกรรมการส่งเสริมการลงทุน (บีโอไอ) ให้การต้อนรับผู้อำนวยการสำนักงานเศรษฐกิจและการค้าฮ่องกง และผู้อำนวยการภูมิภาคเอเชียตะวันออกเฉียงใต้และเอเชียใต้ สภาพัฒนาการค้าฮ่องกง
วันพฤหัสบดีที่ 7 กรกฎาคม 2565
รองเลขาธิการคณะกรรมการส่งเสริมการลงทุน (บีโอไอ) ให้การต้อนรับผู้อํานวยการสํานักงานเศรษฐกิจและการค้าฮ่องกง และผู้อํานวยการภูมิภาคเอเชียตะวันออกเฉียงใต้และเอเชียใต้ สภาพัฒนาการค้าฮ่องกง
รองเลขาธิการคณะกรรมการส่งเสริมการลงทุน (บีโอไอ) ให้การต้อนรับผู้อํานวยการสํานักงานเศรษฐกิจและการค้าฮ่องกง และผู้อํานวยการภูมิภาคเอเชียตะวันออกเฉียงใต้และเอเชียใต้ สภาพัฒนาการค้าฮ่องกง พร้อมหารือเรื่องความร่วมมือระหว่างไทยและฮ่องกง
เมื่อวันที่ 7 กรกฎาคม 2565 นายนฤตม์ เทอดสถีรศักดิ์ รองเลขาธิการบีโอไอ พร้อมด้วย นางสาวรัชนี วัฒนวิศิษฎพร ผู้อํานวยการกองส่งเสริมการลงทุนจากต่างประเทศ ได้ให้การต้อนรับ Mr. Sheung-Yuen Lee, Director of Hong Kong Economic and Trade Office และ Mr. Peter Wong, Regional Director, South East Asia and South Asia, Hong Kong Trade Development Council เพื่อหารือเรื่องความร่วมมือระหว่างไทยและฮ่องกง ในการส่งเสริมการลงทุนด้านดิจิทัล อุตสาหกรรมสร้างสรรค์ การพัฒนาทรัพยากรมนุษย์ การพัฒนา Startup รวมทั้งการประชาสัมพันธ์มาตรการดึงดูดชาวต่างชาติที่มีศักยภาพสูงให้เข้ามาพํานักระยะยาวในประเทศไทย (Long-term Resident Visa: LTR)
รัฐบาลไทย-ข่าวทำเนียบรัฐบาล-​รองโฆษกฯ รัชดา เตือนประชาชนอย่าหลงเชื่อเว็บราชการปลอม ระวัง!ถูกล้วงข้อมูลการเงิน ผู้เสียหายแจ้งความออนไลน์ได้
วันศุกร์ที่ 12 สิงหาคม 2565
​รองโฆษกฯ รัชดา เตือนประชาชนอย่าหลงเชื่อเว็บราชการปลอม ระวัง!ถูกล้วงข้อมูลการเงิน ผู้เสียหายแจ้งความออนไลน์ได้
​รองโฆษกฯ รัชดา เตือนประชาชนอย่าหลงเชื่อเว็บราชการปลอม ระวัง!ถูกล้วงข้อมูลการเงิน ผู้เสียหายแจ้งความออนไลน์ได้
วันนี้ (12 สิงหาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ขณะนี้มีกลุ่มมิจฉาชีพสร้างเว็บไซต์หน่วยงานรัฐ “ระดับกรม”ปลอมเพื่อขโมยข้อมูลหรือดักข้อมูลจากประชาชน แล้วโทรไปหลอกให้โอนเงินและอาจถึงขั้นเข้าทําธุรกรรมในมือถือทั้งหมดแทนเจ้าของ ซึ่งทางเจ้าหน้าที่ที่เกี่ยวข้องได้เข้าทําการปิดกั้นการเข้าถึงเว็บไซต์ปลอมแล้ว อย่างไรก็ตาม เพื่อเป็นการป้องกันไม่ให้ตกเป็นเหยื่ออาชญากรรมออนไลน์ จึงขอเตือนประชาชนให้สังเกตชื่อเว็บไซต์ (URL) ให้ดี โดยเว็บไซต์ของกระทรวงและกรมต่างๆ จะลงท้ายด้วย “.go.th” ไม่ใช่ “.com”
ตัวอย่างเช่น
กรมสรรพากรแจ้งเตือนเว็บไซต์ปลอม ใช้ชื่อ URL ว่า https://afdw7.com และมีปุ่ม “คลิกเพื่อดาวน์โหลด” แตกต่างจากเว็บไซต์จริงของกรมสรรพากร ที่ใช้ชื่อว่า www.rd.go.th
กรมสอบสวนคดีพิเศษแจ้งเตือนเว็บไซต์ปลอม ใช้ชื่อ URL ว่า www. dsi-th.com และหลอกให้ติดตั้งแอปพลิเคชันที่ชื่อ “DSI ระบบรักษาความปลอดภัย" แล้วให้กรอกข้อมูลส่วนตัว รับรหัส OTP ผ่านมือถือ โดยโปรแกรม/แอปนี้จะดักข้อมูลและส่งต่อไปยังมิจฉาชีพ ทําให้สามารถเข้าทําธุรกรรมในมือถือทั้งหมดแทนเจ้าของได้ ซึ่งเว็บไซต์จริง ชื่อว่า www.dsi.go.th
ประชาชนที่เป็นผู้เสียหายถูกหลอกลวงออนไลน์ทางด้านการเงินสามารถแจ้งความผ่านเว็บไซต์ thaipoliceonline.com สํานักงานตํารวจแห่งชาติ โดยศูนย์รับแจ้งความออนไลน์อาชญากรรมทางเทคโนโลยี จะทําหน้าที่เป็นตัวกลางประสานไปยังโรงพัก พร้อมประสานอายัดบัญชีกับธนาคารทันที หากมีผู้เสียหายหลายราย จะส่งต่อให้ตํารวจไซเบอร์จัดการต่อไป
นางสาวรัชดา ยังกล่าวด้วยว่า คดีอาชญากรรมทางเทคโนโลยีในลักษณะอื่น ก็สามารถแจ้งความผ่านทางออนไลน์ได้เช่นกัน กล่าวคือ การจําหน่ายสิ่งของผิดกฎหมาย หรือหลอกลวงจําหน่ายสินค้าออนไลน์ การเผยแพร่ข่าวปลอมและความผิดตามพ.ร.บ.คอมพิวเตอร์ การล่วงละเมิดทางเพศต่อเด็กหรือสตรีทางอินเทอร์เน็ต และการค้ามนุษย์ การพนันออนไลน์ อาชญากรรมข้ามชาติ ซึ่งประชาชนสามารถปรึกษาหรือขอคําแนะนําได้ที่ หมายเลขโทรศัพท์ 1441 หรือ โทร. 08-1866-3000 ตลอด 24 ชั่วโมง
....................
รัฐบาลไทย-ข่าวทำเนียบรัฐบาล-คกก.แก้ไขปัญหาโครงการฝายหัวนา จังหวัดศรีสะเกษ เห็นชอบจ่ายเงินชดเชยให้กับประชาชนในพื้นที่ที่ได้รับผลกระทบจากการก่อสร้างโครงการฝายหัวนา
วันพฤหัสบดีที่ 7 กรกฎาคม 2565
คกก.แก้ไขปัญหาโครงการฝายหัวนา จังหวัดศรีสะเกษ เห็นชอบจ่ายเงินชดเชยให้กับประชาชนในพื้นที่ที่ได้รับผลกระทบจากการก่อสร้างโครงการฝายหัวนา
คกก.แก้ไขปัญหาโครงการฝายหัวนา จังหวัดศรีสะเกษ เห็นชอบจ่ายเงินชดเชยให้กับประชาชนในพื้นที่ที่ได้รับผลกระทบจากการก่อสร้างโครงการฝายหัวนา วงเงินกว่า 52 ล้านบาท เตรียมเสนอคณะรัฐมนตรีพิจารณาต่อไป
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ เปิดเผยภายหลังได้รับมอบหมายจากดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ให้เป็นตัวแทนกระทรวงเกษตรและสหกรณ์ เข้าร่วมประชุมคณะกรรมการแก้ไขปัญหาโครงการฝายหัวนา ครั้งที่ 1/2565 (14) พร้อมด้วย นายประยูร อินสกุล รองปลัดกระทรวงเกษตรและสหกรณ์ หน่วยงานที่เกี่ยวข้อง ตัวแทนกลุ่มสมัชชาคนจน ตลอดจนตัวแทนประชาชนที่ได้รับผลกระทบในพื้นที่เข้าร่วมโดยมีนายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ เป็นประธานการประชุม ผ่านระบบการประชุมทางไกลออนไลน์ (ZOOM Meeting) ว่าคณะกรรมการฯ ได้พิจารณาเห็นชอบในการจ่ายเงินค่าทดแทน กรณีที่ดินมีเอกสารสิทธิ์ จํานวน 61 แปลง เนื้อที่ 223 ไร่ เป็นจํานวนเงิน 27,934,718.75 บาท แบ่งเป็น อําเภอกันทรารมย์ คณะกรรมการแก้ไขปัญหาโครงการฝายหัวนา จังหวัดศรีสะเกษ จํานวน 16 แปลง เนื้อที่ 74 ไร่ เป็นวงเงิน 9,356,687.50 บาท และอําเภอกันทรารมย์ คณะกรรมการแก้ไขปัญหาโครงการฝายหัวนา จังหวัดศรีสะเกษ เฉพาะกลุ่มโนนสัง กลุ่มราศีไศล และกลุ่มกํานันผู้ใหญ่บ้าน จํานวน 47 แปลง เนื้อที่ 148 ไร่ เป็นวงเงิน 18,578,031.25 บาท
ที่ประชุมยังได้พิจารณาเห็นชอบการจ่ายเงินค่าทดแทน กรณีที่ดินไม่มีเอกสารสิทธิ์ อีกจํานวน 372 แปลง เนื้อที่ 542 ไร่ เป็นวงเงิน 24,406,200 บาท สําหรับผู้ครอบครองและทําประโยชน์ที่ดินที่ถูกเขตการก่อสร้างโครงการฝายหัวนา ที่มีสิทธิ์ได้รับค่าทดแทนค่าขนย้าย ตามหลักเกณฑ์แห่งมติคณะรัฐมนตรี เมื่อวันที่ 11 กรกฎาคม 2532 โดยแบ่งเป็น อําเภอเมืองศรีสะเกษ จํานวน 8 แปลง เนื้อที่ 7 ไร่ วงเงิน 350,550 บาท อําเภอกันทรารมย์ จํานวน 111 แปลง เนื้อที่ 245 ไร่ วงเงิน 11,042,887.50 บาท อําเภอยางชุมน้อย จํานวน 111 แปลง เนื้อที่ 53 ไร่ วงเงิน 2,420,887.50 บาท อําเภออุทุมพรพิสัย จํานวน 39 แปลง เนื้อที่ 108 ไร่ วงเงิน 4,888,237.50 บาท อําเภอราศีไศล จํานวน 73 แปลง เนื้อที่ 126 ไร่ วงเงิน 5,703,637.50 บาททั้งนี้ กระทรวงเกษตรและสหกรณ์ โดยกรมชลประทาน จะนํามติที่ประชุมคณะกรรมการแก้ไขปัญหาโครงการฝายหัวนาจังหวัดศรีสะเกษ เสนอเข้าการประชุมการคณะรัฐมนตรี เพื่อพิจารณาต่อไป
นอกจากนี้ ที่ประชุมยังได้มีมติเห็นชอบแต่งตั้งคณะกรรมการตรวจสอบและกํากับดูแลการจ่ายค่าทดแทนโครงการฝายหัวนา จังหวัดศรีสะเกษ โดยเห็นชอบให้ผู้ว่าราชการจังหวัดศรีสะเกษ เป็นประธาน หน่วยงานที่เกี่ยวข้องในพื้นที่ เป็นกรรมการ รวมถึงให้แต่งตั้งตัวแทนกลุ่มราษฎรที่ได้รับผลกระทบ จากกลุ่มสมัชชาคนจน กลุ่มโนนสัง กลุ่มราศีไศลและ กลุ่มกํานันผู้ใหญ่บ้าน จํานวนกลุ่มละ 3 ตน เข้าร่วมเป็นกรรมการด้วย
รัฐบาลไทย-ข่าวทำเนียบรัฐบาล-ดีอีเอส จัดพิธีมอบโล่และใบประกาศเกียรติคุณให้แก่ผู้เกษียณอายุ ประจำปี 2564
วันอังคารที่ 21 กันยายน 2564
ดีอีเอส จัดพิธีมอบโล่และใบประกาศเกียรติคุณให้แก่ผู้เกษียณอายุ ประจําปี 2564
ดีอีเอส จัดพิธีมอบโล่และใบประกาศเกียรติคุณให้แก่ผู้เกษียณอายุ ประจําปี 2564
เมื่อวันที่20กันยายน2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานในพิธีมอบโล่และใบประกาศเกียรติคุณให้แก่ผู้เกษียณอายุประจําปี2564โดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมกล่าวรายงานณบริเวณโถงหน้าห้องประชุมMDES 1ชั้น9สํานักงานปลัดกระทรวงดิจิทัลเพื่อเศรษฐกิจและสังคมทั้งนี้เพื่อเป็นการแสดงความขอบคุณแก่ผู้ที่จะเกษียณอายุทุกท่านที่ได้เสียสละทุ่มเทกําลังกายกําลังปัญญาและกําลังใจให้แก่หน่วยงาน
โอกาสนี้รัฐมนตรีฯกล่าวให้โอวาทแก่ผู้เกษียณอายุว่าปัจจุบันหน่วยงานภาครัฐได้ให้ความสําคัญกับบุคลากรในองค์กรโดยถือว่าเป็นปัจจัยที่ส่งเสริมให้องค์กรมีความสําเร็จอย่างยั่งยืนข้าราชการหรือพนักงานรัฐวิสาหกิจที่มีประสบการณ์การทํางานมาอย่างยาวนานนั้นถือว่าเป็นผู้ที่มีความรู้ความสามารถและมากด้วยประสบการณ์เป็นทั้งผู้นําและผู้อาวุโสในองค์กรซึ่งนับได้ว่าเป็นทรัพยากรที่มีคุณค่าและทําประโยชน์ให้กับสังคมประเทศชาติมาอย่างต่อเนื่อง
ในวาระที่บุคลากรผู้มากด้วยคุณค่าและความสามารถทุกท่านโดยเฉพาะผู้บริหารระดับสูงและข้าราชการพนักงานเจ้าหน้าที่ทุกท่านจะต้องอําลาชีวิตการปฏิบัติงานไปด้วยการเกษียณอายุผมเชื่อว่าผลงานความดีของท่านทั้งหลายที่ตั้งใจและเสียสละในการปฏิบัติหน้าที่เพื่อองค์กรจะอยู่คู่กระทรวงและหน่วยงานของทุกท่านและเป็นแบบอย่างที่ดีงามให้กับคนรุ่นหลังได้ปฏิบัติตามต่อไป
สําหรับในปีนี้มีผู้บริหารข้าราชการลูกจ้างประจําและพนักงานรัฐวิสาหกิจในสังกัดกระทรวงดิจิทัลเพื่อเศรษฐกิจและสังคมที่จะเกษียณอายุเข้ารับมอบโล่และใบประกาศเกียรติคุณรวมทั้งสิ้น10ท่าน อาทินายภูเวียงประคํามินทร์รองปลัดกระทรวงดิจิทัลเพื่อเศรษฐกิจและสังคมนางคนึงนิจคชศิลาผู้ตรวจราชการกระทรวงดิจิทัลเพื่อเศรษฐกิจและสังคมนางวรรณพรเทพหัสดินณอยุธยาเลขาธิการคณะกรรมการดิจิทัลเพื่อเศรษฐกิจและสังคมแห่งชาตินางภคกุลสุรฤทธิกุล นักวิเคราะห์นโยบายและแผนเชี่ยวชาญเป็นต้น
**********
รัฐบาลไทย-ข่าวทำเนียบรัฐบาล-ขยายมาตรการยกเว้นภาษีนำเข้ายา เวชภัณฑ์ เครื่องมือแพทย์ เพื่อบริจาค
วันศุกร์ที่ 29 เมษายน 2565
ขยายมาตรการยกเว้นภาษีนําเข้ายา เวชภัณฑ์ เครื่องมือแพทย์ เพื่อบริจาค
วันศุกร์ที่ 29 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขยายเวลามาตรการภาษีเพื่อสนับสนุนและสร้างแรงจูงใจให้ภาคเอกชนมีส่วนร่วมกับภาครัฐในการแก้ไขสถานการณ์แพร่ระบาดของโรคโควิด-19 ได้แก่ การยกเว้นภาษีมูลค่าเพิ่มสําหรับการนําเข้าสินค้าที่ใช้ในการรักษา วินิจฉัย หรือป้องกันโรคโควิด-19 เช่น ยา เวชภัณฑ์ เครื่องมือแพทย์ เพื่อบริจาคให้แก่สถานพยาบาลของทางราชการ หน่วยงานของรัฐ และองค์การหรือสถานสาธารณกุศลตามประกาศกระทรวงการคลัง พร้อมทั้ง ยกเว้นภาษีเงินได้นิติบุคคลและภาษีมูลค่าเพิ่มให้แก่บริษัทหรือห้างหุ้นส่วนนิติบุคคล สําหรับการบริจาคดังกล่าว โดยไม่ต้องนําต้นทุนของสินค้าไปหักเป็นรายจ่ายในการคํานวณภาษีเงินได้นิติบุคคล สําหรับการบริจาคตั้งแต่วันที่ 1 เม.ย.2565 – 31 ธ.ค.2566
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ท่องเที่ยวฯ เผยนายกรัฐมนตรีไม่ได้ห้ามจัดงานลอยกระทง เพียงกำชับจัดกิจกรรมภายใต้มาตรการเข้ม เหมาะสมตามความเสี่ยงพื้นที่
วันอังคารที่ 9 พฤศจิกายน 2564
รมว.ท่องเที่ยวฯ เผยนายกรัฐมนตรีไม่ได้ห้ามจัดงานลอยกระทง เพียงกําชับจัดกิจกรรมภายใต้มาตรการเข้ม เหมาะสมตามความเสี่ยงพื้นที่
รมว.ท่องเที่ยวฯ เผยนายกรัฐมนตรีไม่ได้ห้ามจัดงานลอยกระทง เพียงกําชับจัดกิจกรรมภายใต้มาตรการเข้ม เหมาะสมตามความเสี่ยงพื้นที่
วันที่ 9 พ.ย. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่าจากกรณีที่มีการนําเสนอข่าวว่า พล.อ.ประยุทธ์จันทร์โอชานายกรัฐมนตรีและรมว.กลาโหม ให้นโยบายในที่ประชุม ครม. ว่า ให้งดการกิจกรรมการลอยกระทงนั้น
นายพิพัฒน์ รัชกิจประการ รมว.การท่องเที่ยวและกีฬา ระบุว่า นายกรัฐมนตรีไม่ได้ห้ามการจัดกิจกรรมแต่อย่างใด ตามที่สื่อรายงานอาจมีความคลาดเคลื่อน นายกรัฐมนตรีเพียงแต่กําชับให้จัดงานภายใต้มาตรการป้องกันโรคที่เข้มงวด และให้พิจารณารูปแบบงงานตามความเสี่ยงของแต่ละพื้นที่ และรูปแบบการจัดงานขอให้ปฏิบัติตามคําแนะนําของกรมอนามัยเคร่งครัด
น.ส.ไตรศุลี กล่าวว่า กรมอนามัย กระทรวงสาธารณสุขก็ได้ออกแนวทางการจัดงานให้หน่วยงานต่างๆ ถือปฏิบัติเพื่อป้องกันการแพร่ระบาดของโรคโควิด-19 เช่น กําหนดจุดเข้า-ออก มีการลงทะเบียนก่อนข้าและออกจากงาน มีจุดคัดกรองอุณหภูมิ และตรวจสอบความเสี่ยงก่อนเข้างาน เลือกสถานที่จัดงานที่มีการระบายอากาศที่ดี ไม่แออัด เว้นระยะห่างของบูท ร้านค้า โต๊ะ ที่นั่ง อย่างน้อย 1 เมตร กระจายจุดลอยกระทง และมีผู้ควบคุมไม่ให้แออัด แผงลอยหรือพาหนะสําหรับจําหน่ายอาหาร ให้ปฏิบัติตามมาตรการป้องกันโควิดสําหรับพื้นที่จัดบริการอาหารริมบาทวิถี งดการจําหน่ายเครื่องดื่มแอลกอฮอล์ ผู้เข้าร่วมงานสวมหน้ากากตลอดเวลา
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงอุตสาหกรรมลงพื้นที่พบปะเกษตรกรผู้ปลูกกัญชง จ.เพชรบูรณ์
วันพุธที่ 15 ธันวาคม 2564
ผู้ช่วยรัฐมนตรีประจํากระทรวงอุตสาหกรรมลงพื้นที่พบปะเกษตรกรผู้ปลูกกัญชง จ.เพชรบูรณ์
นายธีรยุทธ วานิชชัง ผู้ช่วยรัฐมนตรีประจํากระทรวงอุตสาหกรรม และคณะลงพื้นที่ จังหวัดเพชรบูรณ์ หารือเกษตรจังหวัดเพชรบูรณ์ เกษตรกรผู้ปลูกกัญชงในพื้นที่ เร่งผลักดัน ส่งเสริม และสร้างมูลค่าเพิ่มให้กัญชง หวังต่อยอดสู่ภาคอุตสาหกรรม
ผู้ช่วยรัฐมนตรีประจํากระทรวงอุตสาหกรรมลงพื้นที่พบปะเกษตรกรผู้ปลูกกัญชง จ.เพชรบูรณ์
วันนี้ (14 ธันวาคม 2564) นายธีรยุทธ วานิชชัง ผู้ช่วยรัฐมนตรีประจํากระทรวงอุตสาหกรรม และคณะลงพื้นที่ จังหวัดเพชรบูรณ์ หารือเกษตรจังหวัดเพชรบูรณ์ เกษตรกรผู้ปลูกกัญชงในพื้นที่ เร่งผลักดัน ส่งเสริม และสร้างมูลค่าเพิ่มให้กัญชง หวังต่อยอดสู่ภาคอุตสาหกรรม โดยมีนายเชวงศักดิ์ คําตา อุตสาหกรรมจังหวัดเพชรบูรณ์ ให้การต้อนรับ ณ สํานักงานเกษตรจังหวัดเพชรบูรณ์
กัญชง ถือว่าเป็นพืชที่สร้างมูลค่าทางเศรษฐกิจสามารถต่อยอดทางธุรกิจได้มากมาย และกําลังเป็นสินค้าที่นิยมของผู้บริโภคกลุ่มอนุรักษ์สิ่งแวดล้อม เพราะสามารถใช้ประโยชน์ได้ทุกส่วน ทั้งต้น ใบ เมล็ด เปลือก สามารถแปรรูปนําไปทําผลิตภัณฑ์ได้มากมายหลากหลายอย่างตั้งแต่อุตสาหกรรมสิ่งทอที่นําเส้นใยมาทําเป็นเสื้อผ้า เครื่องนุ่งห่ม อีกทั้งทําเสื้อเกราะกันกระสุนชั้นดีที่มีน้ําหนักเบา และสามารถใช้ในอุตสาหกรรมอื่นๆ เช่น ทําเยื่อกระดาษ (โดยเฉพาะกระดาษพิมพ์ธนบัตร) วัสดุหีบห่อ ฉนวนกันความร้อน หรือคอนกรีต สําหรับงานก่อสร้าง ทําส่วนประกอบรถยนต์ ทําเฟอร์นิเจอร์ เช่น พรม เก้าอี้ ฯลฯ
รัฐบาลไทย-ข่าวทำเนียบรัฐบาล-รมว.ดีอีเอส ลงนามถวายพระพรออนไลน์เนื่องในวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2564
วันอังคารที่ 27 กรกฎาคม 2564
รมว.ดีอีเอส ลงนามถวายพระพรออนไลน์เนื่องในวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2564
รมว.ดีอีเอส ลงนามถวายพระพรออนไลน์เนื่องในวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2564
เมื่อวันที่27กรกฎาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมลงนามถวายพระพรออนไลน์เนื่องในวันเฉลิมพระชนมพรรษาพระบาทสมเด็จพระเจ้าอยู่หัว28กรกฎาคม2564 เพื่อแสดงความจงรักภักดีและรําลึกถึงพระมหากรุณาธิคุณอย่างหาที่สุดมิได้ ณลานกิจกรรมชั้น7สํานักงานส่งเสริมเศรษฐกิจดิจิทัลถนนลาดพร้าวกรุงเทพฯ
**********
รัฐบาลไทย-ข่าวทำเนียบรัฐบาล-รองปลัดฯ วรวรรณ เป็นประธานการประชุมคณะทำงานขับเคลื่อนมาตรการป้องกัน และควบคุมโรคในพื้นที่เฉพาะ(Bubble & Seal) ในสถานประกอบกิจการฯ
วันจันทร์ที่ 18 ตุลาคม 2564
รองปลัดฯ วรวรรณ เป็นประธานการประชุมคณะทํางานขับเคลื่อนมาตรการป้องกัน และควบคุมโรคในพื้นที่เฉพาะ(Bubble & Seal) ในสถานประกอบกิจการฯ
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทํางานขับเคลื่อนมาตรการป้องกันและควบคุมโรคในพื้นที่เฉพาะ(Bubble & Seal) ในสถานประกอบกิจการภาคการผลิตขนาดเล็กที่ไม่ใช่โรงงานตามพระราชบัญญัติโรงงาน พ.ศ.2535 และโรงงานอุตสาหกรรมครั้งที่ 1/2
รองปลัดฯ วรวรรณ เป็นประธานการประชุมคณะทํางานขับเคลื่อนมาตรการป้องกันและควบคุมโรคในพื้นที่เฉพาะ(Bubble & Seal) ในสถานประกอบกิจการฯ
วันนี้ (18 ตุลาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทํางานขับเคลื่อนมาตรการป้องกันและควบคุมโรคในพื้นที่เฉพาะ(Bubble & Seal) ในสถานประกอบกิจการภาคการผลิตขนาดเล็กที่ไม่ใช่โรงงานตามพระราชบัญญัติโรงงาน พ.ศ.2535 และโรงงานอุตสาหกรรมครั้งที่ 1/2564 . โดยที่ประชุมได้รับทราบสถานการณ์การแพร่ระบาดของโรคติดเชื้อโควิด – 19 ในโรงงานอุตสาหกรรม ความก้าวหน้าการดําเนินการระบบ Coaching & Training ตามมาตรการป้องกัน ควบคุมโรค ในพื้นที่เฉพาะ (Bubble and Seal) และร่วมกันพิจารณาเกี่ยวกับแนวทางการดําเนินงานขับเคลื่อนมาตรการป้องกันและควบคุมโรคในพื้นที่เฉพาะ (Bubble & Seal) ในโรงงานอุตสาหกรรมและสถานประกอบกิจการภาคการผลิตขนาดเล็ก โดยมี นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายเดชา จาตุธนานันท์ นายสมพล โนดไธสง นายใบน้อย สุวรรณชาตรี ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม ผู้แทนกระทรวงสาธารณสุข กระทรวงมหาดไทย กระทรวงแรงงาน สภาอุตสาหกรรมแห่งประเทศไทย สภาหอการค้าไทย พร้อมคณะทํางานจากหน่วยงานที่เกี่ยวข้องเข้าร่วมประชุมผ่านระบบออนไลน์ ZOOM MEETING และร่วมประชุม ณ ห้องประชุม อก.1 อาคารสํานักงานปลัดกระทรวงอุตสาหกรรม
#prindustry
#มาตรการป้องกันและควบคุมโรคในพื้นที่เฉพาะ(Bubble & Seal) ในสถานประกอบกิจการฯ
#กระทรวงอุตสาหกรรม
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ร่วมลงพื้นที่ขับเคลื่อนอุตสาหกรรมผลิตจากใบกระท่อม กิจกรรมสัญจร “สร้างเศรษฐกิจเพื่อชาวไทย เปลี่ยนพืชกระท่อมเป็นเงินสด” จังหวัดนครศรีธรรมราช
วันศุกร์ที่ 26 สิงหาคม 2565
ผู้ช่วยรัฐมนตรีฯ ร่วมลงพื้นที่ขับเคลื่อนอุตสาหกรรมผลิตจากใบกระท่อม กิจกรรมสัญจร “สร้างเศรษฐกิจเพื่อชาวไทย เปลี่ยนพืชกระท่อมเป็นเงินสด” จังหวัดนครศรีธรรมราช
ผู้ช่วยรัฐมนตรีฯ ร่วมลงพื้นที่ขับเคลื่อนอุตสาหกรรมผลิตจากใบกระท่อม กิจกรรมสัญจร “สร้างเศรษฐกิจเพื่อชาวไทย เปลี่ยนพืชกระท่อมเป็นเงินสด” จังหวัดนครศรีธรรมราช
วันนี้ (25 สิงหาคม 2565) นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม ร่วมลงพื้นที่ขับเคลื่อนอุตสาหกรรมผลิตจากใบกระท่อม กิจกรรมสัญจร “สร้างเศรษฐกิจเพื่อชาวไทย เปลี่ยนพืชกระท่อมเป็นเงินสด” โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธาน ณ ตลาดลีพัฒนา จังหวัดนครศรีธรรมราช
ทั้งนี้ กระทรวงอุตสาหกรรม โดยศูนย์ส่งเสริมอุตสาหกรรมภาคที่ 11 (ITC) ได้ส่งเสริมสนับสนุนผู้ประกอบกิจการ ผลิตภัณฑ์จากพืชกระท่อม ภายใต้แบรนด์ TOM UP ซึ่งเป็นผลิตภัณฑ์จากพืชกระท่อม ออร์แกนิค 100% ประกอบด้วย ผงกระท่อมสกัด จากใบกระท่อมแท้ แคปซูลกระท่อม เพื่อบํารุงสุขภาพ ระงับอาการปวด และชากระท่อม สําหรับชงดื่ม ลดความดัน เบาหวาน ทั้งนี้ ศูนย์ ITC ได้สนับสนุนบริการเครื่องจักรกลาง ซึ่งเป็นบริการเครื่องจักรในการผลิตและบรรจุ (ด้านอาหาร) ได้แก่ เครื่องพิมพ์ฉลากอัตโนมัติ เครื่องบรรจุของเหลว เครื่องปิดผนึกแบบสุญญากาศ เครื่องปิดกระป๋องอัตโนมัติ และเครื่องปิดฝาฟอยล์ เป็นต้น
รัฐบาลไทย-ข่าวทำเนียบรัฐบาล-กรมศุลกากรจับกุมชายชาวกินีขนโคเคน 54 ก้อน
วันพุธที่ 9 มีนาคม 2565
กรมศุลกากรจับกุมชายชาวกินีขนโคเคน 54 ก้อน
กรมศุลกากรจับกุมผู้ต้องหาลักลอบนําโคเคนเข้ามาในราชอาณาจักร ณ สนามบินสุวรรณภูมิ จํานวน 54 ก้อน น้ําหนักรวมสิ่งห่อหุ้มประมาณ 1,080 กรัม มูลค่าประมาณ 3.24 ล้านบาท
นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร เปิดเผยว่า จากการวิเคราะห์ความเสี่ยงของผู้โดยสารขาเข้าระหว่างประเทศ กรมศุลกากรร่วมกับหน่วยงานที่เกี่ยวข้อง (Airport Interdiction Task Force: AITF) พบข้อมูลผู้ต้องสงสัยเพศชาย อายุ 44 ปี สัญชาติกินี เดินทางมาจากประเทศไนจีเรีย ผ่านประเทศเอธิโอเปีย ปลายทางสนามบินสุวรรณภูมิ วันที่ 5 มีนาคม 2565 เวลาประมาณ 12.30 น. เจ้าหน้าที่จึงได้ทําการวางแผนตรวจค้นบริเวณจุดตรวจศุลกากรผู้โดยสารขาเข้า ผลการตรวจค้นสัมภาระไม่พบสิ่งผิดกฎหมาย เจ้าหน้าที่จึงทําการหาข้อมูลเพิ่มเติมเกี่ยวกับที่พักของผู้ต้องสงสัยคนดังกล่าว จนทราบว่าจะเข้าพักที่โรงแรมแห่งหนึ่ง
เจ้าหน้าที่กรมศุลกากรและเจ้าหน้าที่ชุดปฏิบัติการ AITF จึงจัดชุดสังเกตการณ์ด้านนอกโรงแรม จนในวันที่ 6 มีนาคม 2565 เวลา 10.00 น. ผู้โดยสารคนดังกล่าวได้ออกจากโรงแรมกักตัว เจ้าหน้าที่ได้เข้าตรวจค้นและนําตัวไปทําการเอกซเรย์ที่โรงพยาบาล ผลเอกซเรย์บ่งชี้ว่า ผู้ต้องหามีสิ่งแปลกปลอมในช่องท้อง จึงได้นําตัวผู้ต้องหาไปทําการขับถ่ายที่สํานักงานสุวรรณภูมิ เสร็จสิ้นเมื่อวันที่ 8 มีนาคม 2565 จากการตรวจสอบพบวัตถุแปลกปลอมเป็นยาเสพติดประเภทโคเคน จํานวน 54 ก้อน น้ําหนักรวม 1,080 กรัม มูลค่าประมาณ 3,240,000 บาท จึงได้แจ้งข้อหาให้ชายคนดังกล่าวทราบว่า การกระทําดังกล่าวเป็นความผิดฐานนําเข้ายาเสพติดให้โทษประเภท 2 และครอบครองยาเสพติดให้โทษประเภท 2 โดยไม่ได้รับอนุญาต ตามประมวลกฎหมายยาเสพติด และเป็นความผิดตามมาตรา 244 แห่งพระราชบัญญัติศุลกากร พ.ศ. 2560 จากนั้นนําผู้ต้องหาพร้อมของกลางส่งพนักงานสอบสวนดําเนินคดีต่อไป
โฆษกกรมศุลกากร กล่าวเพิ่มเติมว่า อนึ่ง สถิติผลงานการจับกุมยาเสพติดของกรมศุลกากร ปีงบประมาณ 2565 (ตุลาคม 2564 ถึง ปัจจุบัน) จํานวน 30 ราย มูลค่า 883,966,250 บาท
รัฐบาลไทย-ข่าวทำเนียบรัฐบาล-​เปิดประเทศ...ต้องปลอดภัย
วันพฤหัสบดีที่ 4 พฤศจิกายน 2564
​เปิดประเทศ...ต้องปลอดภัย
ด้วย มาตรการป้องกันแบบครอบจักรวาล ( Universal Prevention )
รัฐบาลไทย-ข่าวทำเนียบรัฐบาล-ครม.เห็นชอบการให้ความช่วยเหลือทางการเงินแก่กัมพูชา สำหรับโครงการปรับปรุงถนนหมายเลข 67 วงเงินกู้จำนวน 983 ล้านบาท ช่วยส่งเสริมให้มีการขยายตัวด้านการค้าชายแดน
วันอังคารที่ 23 สิงหาคม 2565
ครม.เห็นชอบการให้ความช่วยเหลือทางการเงินแก่กัมพูชา สําหรับโครงการปรับปรุงถนนหมายเลข 67 วงเงินกู้จํานวน 983 ล้านบาท ช่วยส่งเสริมให้มีการขยายตัวด้านการค้าชายแดน
ครม.เห็นชอบการให้ความช่วยเหลือทางการเงินแก่กัมพูชา สําหรับโครงการปรับปรุงถนนหมายเลข 67 วงเงินกู้จํานวน 983 ล้านบาท ช่วยส่งเสริมให้มีการขยายตัวด้านการค้าชายแดน การขนส่งสินค้า การลงทุน และการท่องเที่ยวทั้งในไทยและกัมพูชามากขึ้น
วันที่ 23 สิงหาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบการให้ความช่วยเหลือทางการเงินแก่กัมพูชา สําหรับโครงการปรับปรุงถนนหมายเลข 67 ช่วงเสียมราฐ-อันลองเวง-จวม/สะงํา (NR67) และอนุมัติให้สํานักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) (สพพ.) ดําเนินการตามขอบเขตของโครงการ NR67 ต่อไป โดยการให้ความช่วยเหลือจะเป็นการให้ วงเงินกู้จํานวน 983 ล้านบาท โดยให้สํานักงบประมาณจัดสรรงบประมาณให้เพื่อปล่อยเงินกู้ ระหว่างปี 2567-2569 รวม 491.50 ล้านบาท หรือร้อยละ 50 ของวงเงินโครงการ ส่วนอีก 491.50 ล้านบาท สพพ. จะดําเนินการกู้จากสถาบันการเงินในประเทศต่อไป
ทั้งนี้ สพพ. ได้กําหนดเงื่อนไขให้กัมพูชาใช้วัสดุอุปกรณ์ต่างๆภายใต้โครงการดังกล่าวจากไทยไม่น้อยกว่าร้อยละ 50 ของมูลค่าสัญญา รวมถึงต้องให้ผู้รับเหมาก่อสร้างและวิศวกรที่ปรึกษาจากไทยเป็นผู้ดําเนินโครงการด้วย ซึ่งจะช่วยส่งเสริมการจําหน่ายสินค้า วัสดุ และอุปกรณ์ก่อสร้าง ตลอดจนสนับสนุนให้ผู้ประกอบการไทยไปทํางานในต่างประเทศ และเป็นการกระจายรายได้จากโครงการสู่ผู้ผลิตวัสดุ อุปกรณ์ ก่อสร้างของไทยอย่างน้อยร้อยละ 50 ของมูลค่าโครงการ หรือมากกว่า 491.50 ล้านบาท
สําหรับประโยชน์ที่จะได้รับคาดว่าการพัฒนาโครงการปรับปรุงถนนหมายเลข 67 จะทําให้ประชาชนชาวกัมพูชาตามแนวเส้นทางประมาณ 50,000 คน หรือกว่า 10,000 ครอบครัว ใน 38 หมู่บ้าน 12 ตําบล 4 อําเภอ ของจังหวัดอุดรเมียนเจย (อุดรมีชัย) และจังหวัดเสียมราฐ สามารถเข้าถึงสิ่งอํานวยความสะดวกในการดํารงชีวิตได้รวดเร็วและปลอดภัย และสามารถเข้าถึงสถานศึกษาและสถานบริการสาธารณสุขตามแนวเส้นทางได้อย่างรวดเร็วมากขึ้น
นอกจากนี้ยังก่อให้เกิดผลประโยชน์ทางเศรษฐกิจตลอดอายุของโครงการในแง่ของมูลค่าการประหยัดค่าใช้จ่ายในการใช้ยานพาหนะ ประหยัดเวลาในการเดินทาง และมูลค่าจากการลดค่าใช้จ่ายจากอุบัติเหตุรวมประมาณปีละ 150 ล้านบาท ขณะเดียวกันถนน NR67 ยังช่วยส่งเสริมให้มีการขยายตัวด้านการค้าชายแดน การขนส่งสินค้า การลงทุน และการท่องเที่ยวทั้งในไทยและกัมพูชามากขึ้น โดยเฉพาะพื้นที่ที่เกี่ยวข้องกับโครงการ
รวมทั้งส่งเสริมความร่วมมือของผู้ประกอบการด้านการท่องเที่ยวระหว่างไทยกับกัมพูชาในการพัฒนาเส้นทางท่องเที่ยวร่วมกัน เช่น เส้นทางท่องเที่ยวเชิงวัฒนธรรมจากอีสานใต้ไปยังกัมพูชา ได้แก่ บุรีรัมย์-สุรินทร์-ศรีสะเกษ-เสียมราฐ หรือกลุ่มแหล่งท่องเที่ยวทางประวัติศาสตร์ หรือแหล่งท่องเที่ยวทางธรรมชาติ การผลักดันให้เกิดการพัฒนาเส้นทางเดินรถระหว่างประเทศอย่างเป็นรูปธรรมจะส่งเสริมให้เกิดการพัฒนาสิ่งอํานวยความสะดวกเพื่อสนับสนุนการท่องเที่ยวตลอดแนวเส้นทาง เช่น โรงแรม ร้านอาหาร และการให้บริการรถโดยสาร
รัฐบาลไทย-ข่าวทำเนียบรัฐบาล-"นรม.และรมว.กห.หวั่นแรงงานต่างด้าวทะลักเข้าลงทะเบียนตามกฎหมายปะปนติดเชื้อ สั่งทหารตำรวจเฝ้าระวังและเตรียมสนับสนุนคัดกรองคุมโรคเข้ม"
วันอังคารที่ 30 พฤศจิกายน 2564
"นรม.และรมว.กห.หวั่นแรงงานต่างด้าวทะลักเข้าลงทะเบียนตามกฎหมายปะปนติดเชื้อ สั่งทหารตํารวจเฝ้าระวังและเตรียมสนับสนุนคัดกรองคุมโรคเข้ม"
พล.อ.คงชีพ ตันตระวาณิชย์ โฆษก กห. เปิดเผยว่า 0900 พล.อ.ชัยชาญ ช้างมงคล รมช.กห. พร้อม ปล.กห.ได้ร่วมประชุมกับทุกเหล่าทัพ ตร.และ กอ.รมน.ผ่าน ระบบ VTC ติดตามการสนับสนุนรัฐบาลขับเคลื่อนแก้ปัญหาที่สําคัญ ณ ศาลาว่าการกลาโหม
รมช.กห. ได้ย้ําสั่งการตามนโยบายที่สําคัญของ พล.อ.ประยุทธ์ จันทร์โอชา นรม.และรมว.กห. ให้ทุกเหล่าทัพ กอ.รมน.และตํารวจ โดยกองกําลังป้องกันชายแดนทั้งทางบกและทางน้ํา ยังคงเข้มงวดเฝ้าระวังและสกัดกั้นจับกุมการลักลอบเข้าเมืองผิดกฎหมายทั้งพื้นที่ชายแดนและพื้นที่ชั้นในอย่างต่อเนื่อง โดยเฉพาะช่องทางธรรมชาติ ทั้งนี้ขยายผลบังคับใช้กฎหมายกวาดล้างจับกุมให้ถึงขบวนการลักลอบนําพาแรงงานเข้าเมืองทั้งหมด ขณะเดียวกันให้เตรียมการสนับสนุนการคัดกรองแรงงานต่างด้าวที่จะเดินทางเข้ามาในประเทศผ่านช่องทางผ่านแดนที่กําหนดใน 5 จังหวัด ภายหลังเปิดให้มีการนําแรงงานตามบันทึกความเข้าใจร่วมกันจาก 3 ประเทศ ภายใต้สถานการณ์การแพร่ระบาดของ โควิด-19 ซึ่งอาจมีผู้ติดเชื้อปะปนเข้ามา โดยขอให้เตรียมสถานที่กักกันควบคุมโรคและประสานการดูแลตามมาตรการทางสาธารณสุขที่กําหนด
พร้อมกันนี้ ขอให้หน่วยทหารในพื้นที่ภาคใต้ เฝ้าระวังสถานการณ์ฝนตกหนักต่อเนื่องในพื้นที่ภาคใต้ฝั่งตะวันออก ที่อาจเกิดนํา้ท่วมฉับพลัน น้ําป่าไหลหลากและน้ําล้นตลิ่ง ใน 6 จว.ได้แก่ ชุมพร สุราษฎร์ธานี นครศรีธรรมราช พัทลุง สงขลา ยะลา ปัตตานี และนราธิวาส โดยให้เตรียมการแจ้งเตือนและให้การช่วยเหลือเร่งด่วนแก่ประชาชนในพื้นที่เสี่ยงให้ทันกับสถานการณ์ ทั้งนี้ หน่วยทหารในพื้นที่เพชรบุรีและภาคใต้ในหลายจังหวัด ตั้งแต่ ระนอง ชุมพร ลงไปยังคงกระจายกําลังกันประสานกับหน่วยงานในพื้นที่ ให้การช่วยเหลือประชาชนที่ประสบภัยต่อเนื่องกัน สําหรับพื้นที่ที่สถานการณ์คลี่คลายและน้ําเริ่มลดลงบ้างแล้ว ได้ร่วมกับจิตอาสา สํารวจความเสียหายและให้การช่วยเหลือซ่อมแซมบ้านเรือน ช่วยเก็บเกี่ยวพืชไร่และทําสะอาดพื้นที่สาธารณะ โดยเฉพาะโรงเรียนและวัด เพื่อให้เด็กนักเรียนกลับเข้าเรียนและประชาชนสามารถกลับมาใช้ชีวิตปกติได้โดยเร็ว
ทั้งนี้ นรม.และ รมว.กห. ยังได้แสดงความขอบคุณ หน่วยงานความมั่นคง ทหารและตํารวจ ที่สนับสนุนรัฐบาลแก้ปัญหาในทุกวิกฤติของประเทศที่ผ่านมา โดยเฉพาะการคงความต่อเนื่องในการบริจาคโลหิตให้กับสภากาชาดไทยและสถานพยาบาล ช่วยชีวิตผู้ป่วยในภาวะฉุกเฉินระหว่างการแพร่ระบาดของโควิดที่ผ่านมา พร้อมทั้งขอเป็นกําลังใจและให้กับกําลังพลทุกคนปลอดภัย
รัฐบาลไทย-ข่าวทำเนียบรัฐบาล-กสร. ผลักดันเสนอร่างกฎหมายคุ้มครองพนักงานจ้างเหมาในหน่วยงานรัฐ
วันศุกร์ที่ 10 มิถุนายน 2565
กสร. ผลักดันเสนอร่างกฎหมายคุ้มครองพนักงานจ้างเหมาในหน่วยงานรัฐ
กรมสวัสดิการและคุ้มครองแรงงาน เตรียมผลักดันเสนอร่างกฎหมายเพื่อคุ้มครองพนักงานจ้างเหมาบริการของส่วนราชการ หน่วยงานรัฐ ให้ได้รับสิทธิประโยชน์ค่าตอบแทน และสวัสดิการที่เป็นธรรมเช่นเดียวกับลูกจ้างตามกฎหมายว่าด้วยการคุ้มครองแรงงาน
นายนิยม สองแก้ว อธิบดีกรมสวัสดิการและคุ้มครองแรงงาน (กสร)เปิดเผยถึงกรณีที่สภานักศึกษาฯ มหาวิทยาลัยธรรมศาสตร์ ยื่นหนังสือต่อประธานกรรมาธิการแรงงาน ขอให้ตรวจสอบกรณีพนักงานทําความสะอาดและพนักงานรักษาความปลอดภัยของมหาวิทยาลัย ได้รับค่าจ้างและสวัสดิการไม่เป็นไปตามกฎหมาย ว่า กรณีดังกล่าว หากข้อเท็จจริงพบว่าพนักงานทําความสะอาดและพนักงานรักษาความปลอดภัยที่ทํางานในมหาวิทยาลัยธรรมศาสตร์ เป็นการจ้างงานโดยตรงของมหาวิทยาลัยฯ ซึ่งถือเป็นลูกจ้างของหน่วยงานรัฐ มหาวิทยาลัย ไม่ได้อยู่ในบังคับของพระราชบัญญัติคุ้มครองแรงงาน พ.ศ. 2541 จึงไม่สามารถนําพระราชบัญญัติคุ้มครองแรงงาน พ.ศ. 2541 ไปบังคับใช้ได้ ซึ่งมหาวิทยาลัยแต่ละแห่งจะกําหนดระเบียบ หรือข้อบังคับ ออกมาบังคับใช้โดยอาศัยอํานาจตามกฎหมายเฉพาะของตน อย่างไรก็ตาม กสร. ไม่ได้นิ่งนอนใจหรือละเลยลูกจ้างกลุ่มดังกล่าว โดยที่ผ่านมา กสร. ได้ดําเนินการตั้งคณะทํางานศึกษาเกี่ยวกับการพิจารณาแก้ไขกฎหมายว่าด้วยการคุ้มครองแรงงาน ซึ่งประกอบด้วยผู้แทนฝ่ายนายจ้าง ผู้แทนฝ่ายลูกจ้าง หน่วยงานที่เกี่ยวข้อง เพื่อศึกษารวบรวมข้อมูลทางวิชาการนํามาพิจารณาปรับปรุงแก้ไข มาตรา 4 แห่งพระราชบัญญัติคุ้มครองแรงงาน พ.ศ. 2541 เพื่อให้พนักงานจ้างเหมาบริการของส่วนราชการ หน่วยงานรัฐได้รับสิทธิประโยชน์ค่าตอบแทน และสวัสดิการที่เป็นธรรมเช่นเดียวกับลูกจ้างตามกฎหมายว่าด้วยการคุ้มครองแรงงาน โดยจะเร่งรัดผลักดันเสนอร่างกฎหมายเข้าสู่การพิจารณาของคณะรัฐมนตรี และจะจัดประชุมคณะทํางานฯ ในวันที่ 29 มิถุนายน 2565
อธิบดีกสร.กล่าวต่อไปว่า นอกจากนี้ กระทรวงแรงงาน ได้มีหนังสือแจ้งเวียนหน่วยงานในสังกัดให้รับทราบและถือปฏิบัติตามมติคณะรัฐมนตรีเมื่อวันที่ 10 มีนาคม 2563 โดยให้ดําเนินการจ้างงานให้ถูกต้องตามประเภทของงาน และพิจารณาตามวัตถุประสงค์ของการจ้างงานเป็นสําคัญ ตลอดจนกําหนดอัตราค่าจ้างที่เหมาะสมและเป็นธรรม ทั้งนี้ หากลูกจ้างมีข้อสงสัยว่าเป็นลูกจ้างภายใต้การคุ้มครองตามพระราชบัญญัติคุ้มครองแรงงาน พ.ศ. 2541 หรือไม่ สามารถสอบถามได้ที่สํานักงานสวัสดิการและคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานกรุงเทพมหานครพื้นที่ 1 - 10 หรือโทรศัพท์สายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-คืบหน้า! แผนขับเคลื่อนกิจการอวกาศแห่งชาติ เครื่องมือสำคัญในการ “เพิ่มโอกาส - ขีดความสามารถ” ด้านเทคโนโลยีของประเทศ
วันอังคารที่ 23 สิงหาคม 2565
คืบหน้า! แผนขับเคลื่อนกิจการอวกาศแห่งชาติ เครื่องมือสําคัญในการ “เพิ่มโอกาส - ขีดความสามารถ” ด้านเทคโนโลยีของประเทศ
.....
รัฐบาลมุ่งขับเคลื่อนนโยบายด้าน “อวกาศ” ของประเทศอย่างต่อเนื่อง ล่าสุด คณะกรรมการนโยบายอวกาศแห่งชาติ เผยถึงการจัดทํานโยบายและแผนการดําเนินการเฝ้าระวังและบริหารจัดการการจราจรทางอวกาศ, (ร่าง) พ.ร.บ.กิจการอวกาศ พ.ศ. ..., การดําเนินงานของศูนย์ประกอบดาวเทียมแห่งชาติ มีความคืบหน้า พร้อมกับการแต่งตั้งคณะอนุกรรมการและคณะทํางานอีก 6 คณะ เพื่อเข้ามาช่วยสนับสนุนและขับเคลื่อนการทํางาน
.
นอกจากนี้ คณะกรรมการฯ ได้ร่วมกันพิจารณาและให้ความเห็นชอบในหลักการ (ร่าง) แผนแม่บทอวกาศแห่งชาติ พ.ศ. 2566 - 2580 ซึ่งสอดคล้องกับยุทธศาสตร์ชาติ รวมทั้ง (ร่าง) นโยบายการดําเนินงานดาวเทียมสื่อสารแห่งชาติ และ (ร่าง) ข้อเสนอโครงการดาวเทียมแห่งชาติ โดยให้ บริษัท โทรคมนาคมแห่งชาติ จํากัด (มหาชน) เร่งสํารวจความต้องการใช้งานดาวเทียมเชิงลึกของหน่วยงานต่าง ๆ เพื่อให้ได้ข้อมูลที่ตรงกับความต้องการใช้งานจริง
.
ทั้งนี้ พ.ร.บ.กิจการอวกาศฯ จะเป็นเครื่องมือสําคัญในการส่งเสริมและวางอนาคตกิจการอวกาศของประเทศ ช่วยสนับสนุนและเชื่อมโยงการดําเนินงานยุทธศาสตร์ชาติทั้ง 6 ด้านเข้าด้วยกัน และการจัดทําแผนแม่บทฯ ดังกล่าว จะครอบคลุมผู้มีส่วนได้เสียทุกกลุ่ม ซึ่งจะก่อให้เกิดประโยชน์กับประเทศชาติและประชาชนอย่างสูงสุด
.
อ่านเพิ่มเติม คลิกhttps://www.thaigov.go.th/news/contents/details/58204
#ไทยคู่ฟ้า#ร่วมต้านโควิด19
-------------------